CELEX: 
Language: fi
Date: 2020-10-19 00:00:00
Title: KOMISSION DELEGOITU ASETUS (EU) …/…, jätteiden siirrosta annetun Euroopan parlamentin ja neuvoston asetuksen (EY) N:o 1013/2006 liitteiden IC, III, IIIA, IV, V, VII ja VIII muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Unioni ja sen jäsenvaltiot ovat vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen, jäljempänä ’Baselin yleissopimus’, sopimuspuolia. Yleissopimus hyväksyttiin 22. maaliskuuta ja se tuli voimaan vuonna 1992
                  1
               .  Yleissopimus sitoo nyt 187:ää sopimuspuolta. 
            
            
               Baselin yleissopimuksen sopimuspuolten konferenssi päätti 14. kokouksessaan 10. toukokuuta 2019 sisällyttää tietyt muovijätteet yleissopimuksen valvontamekanismeihin. Tämän tyyppiset jätteet sisällytetään yleissopimuksen liitteisiin II ja VIII. Ainoat muovijätetyypit, joihin näitä velvoitteita ei sovelleta, ovat jätteet, jotka on tarkoitettu kierrätykseen ja jotka koostumukseltaan ovat helposti kierrätettävissä. Tällainen jäte sisällytetään yleissopimuksen liitteeseen IX. Näillä muutoksilla parannetaan maanrajan ylittävien muovijätteiden siirtojen valvontaa ja edistetään siten niiden ympäristön kannalta hyväksyttävää jätehuoltoa ja autetaan osaltaan rajoittamaan jätteiden laitonta kuljettamista rajojen yli. 
            
            
               Muutokset tulevat voimaan 1. tammikuuta 2021.
            
            
               Hyödynnettäväksi tarkoitettujen jätteiden maanrajan ylittäviä siirtoja koskeva OECD:n päätös on oikeudellisesti sitova. OECD:n ympäristöpoliittinen komitea hyväksyi muutoksia vaarallisia muovijätteitä koskevan OECD:n päätöksen lisäykseen 4 ja selvennyksiä OECD:n päätöksen lisäyksiin 3 ja 4 kirjallisella menettelyllä [7. syyskuuta 2020]. Nämä muutokset tulevat voimaan 1. tammikuuta 2021.
            
            
               Kolmen edellisen sopimuspuolten konferenssin jälkeen yleissopimuksen puitteissa on myös laadittu useita ohjeita ja ohjeasiakirjoja tai niitä on päivitetty. 
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Tämän delegoidun asetuksen tarkoituksena on panna täytäntöön edellä mainitut muutokset Baselin yleissopimuksen liitteisiin, ja sen sanamuoto perustuu tätä koskevaan päätökseen, jonka Baselin yleissopimuksen sopimuspuolten konferenssi teki 14. kokouksessaan. Tällä delegoidulla asetuksella halutaan myös panna täytäntöön OECD:n päätöksen lisäyksiin tehtävät muutokset, joista on päästy yhteisymmärrykseen. Asiasta kuultiin laajasti jäsenvaltioita ja sidosryhmiä määriteltäessä EU:n ja sen jäsenvaltioiden kantaa Baselin yleissopimuksen sopimuspuolten konferenssissa ja sen jälkeen sekä määriteltäessä EU:n ja sen jäsenvaltioiden kantaa OECD:n tasolla.
            
            
               Baselin yleissopimuksen ja OECD:n päätöksen muutosten täytäntöönpanosta tällä delegoidulla säädöksellä keskusteltiin jäsenvaltioiden kanssa Baselin yleissopimusta käsittelevän neuvoston kansainvälisten ympäristöasioiden työryhmän kokouksissa. Myös sidosryhmille tiedotettiin asiasta koko prosessin ajan. Euroopan komissio kuuli asiasta sidosryhmiä epävirallisesti toukokuun 2020 aikana.
            
            
               Delegoidun säädöksen luonnos oli julkisesti saatavilla myös komission verkkosivustolla yleistä palautetta varten neljän viikon ajan 24. kesäkuuta – 22. heinäkuuta 2020. 
            
            
               Komissio otti huomioon näiden kuulemisten aikana saadut kannanotot ja muutti useita kohtia delegoidun säädöksen luonnoksessa. 
            
            
               Tämän jälkeen komissio kuuli delegoidun säädöksen luonnoksesta jätteitä käsittelevää asiantuntijaryhmää [päivämäärä lisätään]. Tässä yhteydessä luonnos delegoiduksi säädökseksi toimitettiin myös Euroopan parlamentille ja neuvostolle. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Komissiolle on jätteensiirtoasetuksen (EY) N:o 1013/2006 58 artiklalla siirretty valta antaa delegoituja säädöksiä, joilla muutetaan asetuksen liitteitä, jotta voidaan ottaa huomioon muutokset ja Baselin yleissopimuksen mukaisesti sovitut päätökset sekä OECD:n päätökseen tehtävät muutokset, joista on päästy yhteisymmärrykseen. 
            
            
               Tässä delegoidussa säädöksessä säädetään jätteensiirtoasetuksen liitteisiin III, IIIA, IV, V ja VIII tehtävistä muutoksista ottaen huomioon 15. huhtikuuta 2019 tehty neuvoston päätös (EU) 2019/638, jonka tarkoituksena oli kiertotalouden edistämiseksi muun muassa säilyttää vaarattoman muovijätteen siirtojen nykyiset tarkastukset unionissa.
            
            
               Näillä muutoksilla on tarkoitus
            
            
               ·sisällyttää Baselin yleissopimuksen puitteissa sovittu uusi vaarallisia muovijätteitä koskeva nimike (A3210) jätteensiirtoasetuksen liitteeseen V sekä sisällyttää OECD:n päätöksen puitteissa sovittu vaarallisia muovijätteitä koskeva uusi nimike (AC300) jätteensiirtoasetuksen liitteeseen IV,
            
            
               ·sisällyttää Baselin yleissopimuksen puitteissa sovitut uudet vaarattomia muovijätteitä koskevat kohdat (B3011 ja Y48) jätteensiirtoasetuksen liitteeseen V sikäli kun ne koskevat vientiä ja tuontia unionin ja kolmansien maiden välillä,
            
         
         
            
               ·sisällyttää Baselin yleissopimuksen puitteissa sovitut uudet vaarattomia muovijätteitä koskevat nimikkeet jätteensiirtoasetukseen (liitteet III ja IV) unionissa tapahtuvien siirtojen osalta; tässä otetaan huomioon tiettyjä Baselin yleissopimuksen puitteissa sovittuja muutoksia (jotka liittyvät erityisesti terminologiaan, jota käytetään kuvaamaan kyseessä olevaa jätettä) samalla kun säilytetään tällaisten siirtojen tämänhetkinen valvonta unionissa, 
            
            
               ·mukauttaa jätteensiirtoasetuksen muovijätteen seoksia koskevan liitteen IIIA sanamuotoa edellä mainittujen muutosten huomioon ottamiseksi,
            
            
               ·lisätä liitteeseen VII mahdollisuus viitata vihreässä listassa olevaa muovijätettä koskevaan uuteen kohtaan jäsenvaltioiden välisissä siirroissa,
            
            
               ·päivittää liitteessä VIII olevaa luetteloa ympäristön kannalta hyväksyttävää jätehuoltoa koskevista ohjeista ja ohjeasiakirjoista uusilla ohjeilla ja ohjeasiakirjoilla, jotka Baselin yleissopimuksen sopimuspuolten konferenssi on viime vuosina hyväksynyt.
            
            
               Suhteellisuusperiaatteen mukaisesti tässä direktiivissä ei ylitetä sitä, mikä on tarpeen näiden tavoitteiden saavuttamiseksi.
            
            
               Ehdotuksella ei ole vaikutuksia EU:n talousarvioon.
            
            
               KOMISSION DELEGOITU ASETUS (EU) …/…,
            
            
               annettu 19.10.2020,
            
            
               jätteiden siirrosta annetun Euroopan parlamentin ja neuvoston asetuksen (EY) N:o 1013/2006 liitteiden IC, III, IIIA, IV, V, VII ja VIII muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon jätteiden siirrosta 14 päivänä kesäkuuta 2006 annetun Euroopan parlamentin ja neuvoston asetuksen (EY) N:o 1013/2006
                  2
                ja erityisesti sen 58 artiklan 1 kohdan a ja c alakohdan,
            
            
               sekä katsoo seuraavaa:
            
            
               (1)Baselin yleissopimuksen sopimuspuolten konferenssi päätti toukokuussa 2019 pidetyssä 14. kokouksessaan päätöksellä BC-14/12 sisällyttää vaarallista muovijätettä koskevan uuden nimikkeen Baselin yleissopimuksen liitteeseen VIII (nimike A3210) sekä kaksi uutta vaaratonta muovijätettä koskevaa nimikettä Baselin yleissopimuksen liitteeseen II (nimike Y48) ja liitteeseen IX (nimike B3011). Nämä muutokset tulevat voimaan 1 päivänä tammikuuta 2021.
            
            
               (2)Unionin, joka on Baselin yleissopimuksen sopimuspuoli, on aiheellista muuttaa asetuksen (EY) N:o 1013/2006 liitteitä Baselin yleissopimuksen liitteissä oleviin muovijätettä koskeviin nimikkeisiin liittyvien muutosten huomioon ottamiseksi. 
            
            
               (3)OECD:n ympäristöpoliittinen komitea hyväksyi [7 päivänä syyskuuta 2020] muutoksia vaarallisia muovijätteitä koskevan OECD:n päätöksen
                  3
                lisäykseen 4 ja selvennyksiä OECD:n päätöksen lisäyksiin 3 ja 4. Nämä muutokset tulevat voimaan 1 päivänä tammikuuta 2021. Unionin on aiheellista muuttaa asetuksen (EY) N:o 1013/2006 asiaankuuluvia liitteitä näiden muutosten huomioon ottamiseksi.
            
            
               (4)Asetuksessa otetaan huomioon se, ettei OECD:ssä ole päästy sopimukseen Baselin yleissopimuksen liitteisiin tehtävien vaaratonta muovijätettä (nimikkeet B3011 ja Y48) koskevien muutosten sisällyttämisestä OECD:n päätöksen lisäyksiin.
            
            
               (5)Mitä tulee muovijätteen vientiin unionista kolmansiin maihin ja muovijätteen tuontiin kolmansista maista unioniin, asetuksen (EY) N:o 1013/2006 liitteitä III, IV ja V olisi muutettava siten, että otetaan huomioon muutokset Baselin yleissopimuksen liitteisiin II, VIII ja IX sekä OECD:n päätöksen lisäykseen 4. Tämän seurauksena nimikkeisiin AC300 ja Y48 kuuluvan muovijätteen vientiin unionista niihin kolmansiin maihin, joihin sovelletaan OECD:n päätöstä
                  4
               , ja muovijätteen tuontiin unioniin näistä maista sovelletaan päivästä tammikuuta 2021 kirjallista ennakkoilmoitus- ja ‑hyväksyntämenettelyä. Nimikkeisiin A3210 ja Y48 kuuluvan muovijätteen vienti kielletään asetuksen (EY) N:o 1013/2006 36 artiklan 1 kohdan a ja b kohdan ja liitteen V mukaisesti niihin kolmansiin maihin, joihin OECD:n päätöstä ei sovelleta. 
            
            
               (6)Koska unioni on toimittanut Baselin yleissopimuksen sihteeristölle mainitun yleissopimuksen 11 artiklan mukaisesti ilmoituksen, joka kattaa jätteen siirrot unionissa, unioniin ei kohdistu vaatimusta panna jäsenvaltioiden välisten siirtojen osalta unionin oikeudessa täytäntöön Baselin yleissopimuksen liitteiden muutokset, jotka liittyvät vaarattomaan muovijätteeseen (nimikkeet B3011 ja Y48). Oikeudellisen selkeyden vuoksi uudet nimikkeet, jotka koskevat vaarattoman muovijätteen siirtoja unionissa, olisi kuitenkin sisällytettävä asetuksen (EY) N:o 1013/2006 liitteisiin III, IIIA ja IV, joissa otetaan huomioon Baselin yleissopimuksen uusissa nimikkeissä B3011 ja Y48 käytetty terminologia ja joilla kyseisten unionin sisällä tehtävien siirtojen tämänhetkinen valvonta suurilta osin säilytetään.
            
         
         
            
               (7)Baselin yleissopimuksen sopimuspuolten konferenssin viimeaikaisissa kokouksissa on hyväksytty useita teknisiä ohjeita ja ohjeasiakirjoja eri jätevirtojen ympäristön kannalta hyväksyttävästä jätehuollosta. Nämä tekniset ohjeet ja ohjeasiakirjat ovat hyödyllisiä ja ne olisi sen vuoksi lisättävä asetuksen (EY) N:o 1013/2006 liitteeseen VIII.
            
            
               (8)Sen vuoksi asetusta (EU) N:o 1013/2006 olisi muutettava.
            
            
               (9)Koska Baselin yleissopimuksen liitteisiin ja OECD:n päätöksen lisäyksiin tehtävät muutokset tulevat voimaan vasta 1 päivänä tammikuuta 2021, asetukseen (EY) N:o 1013/2006 näiden muutosten vuoksi tehtävien muutosten olisi myös tultava voimaan 1 päivänä tammikuuta 2021, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) No 1013/2006 seuraavasti:
            
            
               1)
                     Muutetaan liitteet IC, III, IIIA, IV, V ja VII tämän asetuksen liitteen I mukaisesti.
            
            
               2)
                     Korvataan liite VIII tämän asetuksen liitteen II tekstillä.
            
            
               2 artikla 
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Asetuksen 1 artiklan 1 kohtaa sovelletaan 1 päivästä tammikuuta 2021. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 19.10.2020
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
               
            
         
         
            
                  
                     (1)
                  
                        Neuvoston päätös 93/98/ETY vaarallisten jätteiden maanrajan ylittävien siirtojen ja käsittelyn valvontaa koskevan 22 päivänä maaliskuuta 1989 tehdyn yleissopimuksen (Baselin yleissopimus) tekemisestä yhteisön puolesta (EYVL L 39, 16.2.1993, s. 1).
               
               
                  
                     (2)
                  
                        EUVL L 190, 12.7.2006, p. 1
               
               
                  
                     (3)
                  
                        OECD:n neuvoston päätös C(2001)107/final maan rajan ylittävien ja hyödynnettävien jätteiden siirtojen valvonnasta tehdyn päätöksen C(92)39/final tarkistamisesta.
               
               
                  
                     (4)
                  
                        OECD:n neuvoston päätös C(2001)107/final maan rajan ylittävien ja hyödynnettävien jätteiden siirtojen valvonnasta tehdyn päätöksen C(92)39/final tarkistamisesta.
               
            
      
    ---documentbreak--- 
      
         
         
            
               LIITE 1
            
            
               Muutetaan asetuksen (EY) N:o 1013/2006 liitteet IC, III, IIIA, IV, V ja VII seuraavasti:
            
            
               (1)Korvataan liitteessä IC olevan 25 kohdan e alakohdan toinen alakohta seuraavasti: 
            
            
               ”Näitä koodeja voi olla tämän asetuksen liitteessä IIIA, IIIB, IV (EU48) tai IVA. Tällöin liitteen numero olisi mainittava ennen koodeja. Olisi käytettävä liitteessä IIIA ilmoitettua koodia / ilmoitettuja koodeja (asianmukaisessa järjestyksessä). Tietyt Baselin yleissopimuksen mukaiset nimikkeet, kuten B1100 ja B3020, on rajattu pelkästään tietyille liitteessä IIIA mainituille jätevirroille.”
            
            
               (2)Muutetaan liite III seuraavasti:
            
            
               (a)Korvataan otsikko seuraavasti: 
            
            
               ”LUETTELO JÄTTEISTÄ, JOIHIN SOVELLETAAN 18 ARTIKLASSA TARKOITETTUJA YLEISIÄ TIETOJEN ANTAMISTA KOSKEVIA VAATIMUKSIA (NS. VIHREÄN JÄTELUETTELON JÄTTEET)”; 
            
            
               (b)Korvataan osassa I oleva a kohta seuraavasti:
            
            
               ”a) Baselin yleissopimuksen liitteessä IX olevia viittauksia luetteloon A on pidettävä viittauksena tämän asetuksen liitteeseen IV;”
            
            
               (c)Korvataan osassa I oleva g kohta seuraavasti: 
            
            
               ”g) unionissa siirrettävään jätteeseen ei sovelleta Baselin yleissopimuksen mukaista nimikettä B3011, vaan sen sijaan sovelletaan seuraavaa nimikettä: 
            
            
               EU3011
                     Muovijäte (huom. liitteen IV osassa II oleva vastaava nimike AC300 ja liitteen IV osassa I oleva vastaava nimike EU48):
            
            
               Jäljempänä luetellut muovijätteet edellyttäen, että ne eivät ole juuri lainkaan saastuneita eivätkä sisällä juuri lainkaan muun tyyppisiä jätteitä*: 
            
            
               –Muovijäte, joka koostuu miltei yksinomaan** yhdestä halogenoimattomasta polymeeristä, muun muassa jostakin seuraavista polymeereistä:
            
            
               –Polyetyleeni (PE) 
            
            
               –Polypropeeni (PP)
            
            
               –Polystyreeni (PS)
            
            
               –Akryylinitriilibutadieenistyreeni (ABS) 
            
            
               –Polyeteenitereftalaatti (PET)
            
         
         
            
               –Polykarbonaatti (PC)
            
            
               –Polyeetterit
            
            
               –Muovijäte, joka koostuu miltei yksinomaan** yhdestä kovetetusta hartsista tai kondensaatiotuotteesta, muun muassa jostakin seuraavista hartseista:
            
            
               –Ureaformaldehydihartsit
            
            
               –Fenoliformaldehydihartsit
            
            
               –Melamiiniformaldehydihartsit
            
            
               –Epoksihartsit
            
            
               –Alkydihartsit
            
            
               –Muovijäte, joka kostuu miltei yksinomaan** jostakin seuraavista fluoratuista polymeereistä***:
            
            
               –Perfluorieteeni/propeeni (FEP)
            
            
               –Perfluorialkoksialkaanit:
            
            
               –Tetrafluorietyleeni/perfluoroalkyylivinyylieetteri (PFA)
            
            
               –Tetrafluorietyleeni/perfluorimetyylivinyylieetteri (MFA)
            
            
               –Polyvinyylifluoridi (PVF)
            
            
               –Polyvinyylideenifluoridi (PVDF)
            
            
               –Polytetrafluorietyleeni (PTFE)
            
            
               –Polyvinyylikloridi (PVC).
            
            
                  
                     
                     
                     
                     
                     
                     
                     
                     
            
            
               * Ilmaisun ”eivät ole juuri lainkaan saastuneita eivätkä sisällä juuri lainkaan muun tyyppisiä jätteitä” osalta vertailukohtana voivat toimia kansainväliset ja kansalliset eritelmät.
            
            
               ** Ilmaisun ”miltei yksinomaan” osalta vertailukohtana voivat toimia kansainväliset ja kansalliset eritelmät.
            
         
         
            
               *** Tämä nimike ei koske kulutusjätteitä.”
            
            
            
               (d)Poistetaan osasta II teksti seuraavasti:
            
            
                
                     ”Kiinteä muovijäte
            
            
               GH013
                     391530 ex 390410 —40 
                     Vinyylikloridipolymeerit”;
            
            
               (3)Muutetaan liite IIIA seuraavasti:
            
            
               (a)Poistetaan 3 kohdan d, e ja f alakohta;
            
            
               (b)Lisätään 4 kohta seuraavasti:
            
            
                ”4. Seuraavat jäteseokset, jotka luokitellaan yhden ainoan nimikkeen eri luetelmakohtiin tai alaluetelmakohtiin, sisällytetään tähän liitteeseen ainoastaan unionissa tapahtuvia siirtoja varten:
            
            
               a) nimikkeeseen EU3011 luokitellut jäteseokset, jotka on lueteltu luetelmakohdassa Halogenoimattomat polymeerit;
            
            
               b) nimikkeeseen EU3011 luokitellut jäteseokset, jotka on lueteltu luetelmakohdassa Kovetetut hartsijätteet ja kondensaatiotuotteet;
            
            
               c) nimikkeeseen EU3011 luokitellut jäteseokset, jotka on lueteltu kohdassa Perfluorialkoksialkaanit.”;
            
            
               (4)Muutetaan liite IV seuraavasti:
            
            
               (a)Korvataan otsikko seuraavasti: 
            
            
               ”LUETTELO JÄTTEISTÄ, JOIHIN SOVELLETAAN KIRJALLISTA ENNAKKOILMOITUS- JA HYVÄKSYNTÄMENETTELYÄ (NS. KELTAISEN JÄTELUETTELON JÄTTEET)”; 
            
            
               (b)Muutetaan I osa seuraavasti: 
            
            
               i)
                     Korvataan ensimmäinen ja toinen kohta seuraavasti: 
            
            
               ”Seuraaviin jätteisiin sovelletaan kirjallista ennakkoilmoitus- ja hyväksyntämenettelyä:
            
            
               Baselin yleissopimuksen liitteissä II ja VIII luetellut jätteet*.
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
            
         
         
            
               * Baselin yleissopimuksen liite VIII on tässä asetuksessa liitteen V osan 1 luettelo A. Baselin yleissopimuksen liite II on tässä asetuksessa liitteen V osan 3 luettelo A.”
            
            
                  
                     ii)
                     Korvataan a alakohta seuraavasti:
            
            
               ”a) Baselin yleissopimuksen liitteessä VIII olevia viittauksia luetteloon B on pidettävä viittauksena tämän asetuksen liitteeseen III;”
            
            
               iii)
                     Lisätään e ja f alakohta seuraavasti:
            
            
               ”e) Baselin yleissopimuksen mukaista nimikettä A3210 ei sovelleta, vaan sen sijaan sovelletaan osassa II olevaa nimikettä AC300.”
            
            
               f) Unionissa siirrettäviin jätteisiin ei sovelleta Baselin yleissopimuksen mukaista nimikettä Y48, vaan sen sijaan sovelletaan seuraavaa nimikettä: 
            
            
               EU48: Muovijäte, joka ei kuulu II osan nimikkeeseen AC300 tai liitteessä III olevan I osan nimikkeeseen EU3011, sekä muovijäteseokset, jotka eivät kuulu liitteessä IIIA olevaan 4 kohtaan.”
            
            
               c)
                     Lisätään osaan II nimikkeen AC270 jälkeen nimike seuraavasti:
            
            
               ”AC300
                     Muovijäte, joka sisältää liitteessä I tarkoitettuja ainesosia tai on niiden saastuttama siinä määrin, että sillä on liitteessä III mainittu ominaisuus (huom. liitteessä III olevan I osan vastaava nimike EU3011 ja I osassa oleva vastaava nimike EU48), tällaisten jätteiden seokset mukaan luettuina”;
            
            
               (5)Muutetaan liite V seuraavasti:
            
            
               a)
                     Muutetaan osa 1 seuraavasti:
            
            
               i)
                     Lisätään luettelon A jaksoon A3 nimike seuraavasti:
            
            
               ”A3210 
                     Muovijäte, joka sisältää liitteessä I tarkoitettuja ainesosia tai on niiden saastuttama siinä määrin, että sillä on liitteessä III mainittu ominaisuus (huom. tässä osassa olevassa luettelossa B oleva vastaava nimike B3011 ja osassa 3 olevassa luettelossa A oleva nimike Y48), tällaisten jätteiden seokset mukaan luettuina; 
            
            
               ii) 
                     Muutetaan luettelon B jakso B3 seuraavasti:
            
            
               –Poistetaan nimike B3010; 
            
            
               –Lisätään nimikkeen B3020 edelle nimike seuraavasti: 
            
            
               ”B3011 
                     Muovijäte (huom. tässä osassa olevassa luettelossa A oleva vastaava nimike A3210 ja osassa 3 olevassa luettelossa A oleva nimike Y48)
            
            
               –Jäljempänä lueteltu muovijäte, sillä edellytyksellä, että se on tarkoitettu kierrätykseen* ympäristön kannalta hyväksyttävällä tavalla ja että se ei ole juuri lainkaan saastunut eikä sisällä juuri lainkaan muun tyyppisiä jätteitä**: 
            
            
               –Muovijäte, joka koostuu miltei yksinomaan*** yhdestä halogenoimattomasta polymeeristä, muun muassa jostakin seuraavista polymeereistä: 
            
            
               –Polyetyleeni (PE)
            
         
         
            
               –Polypropeeni (PP)
            
            
               –Polystyreeni (PS)
            
            
               –Akryylinitriilibutadieenistyreeni (ABS) 
            
            
               –Polyeteenitereftalaatti (PET)
            
            
               –Polykarbonaatti (PC)
            
            
               –Polyeetterit
            
            
               –Muovijäte, joka koostuu miltei yksinomaan*** yhdestä kovetetusta hartsista tai kondensaatiotuotteesta, muun muassa jostakin seuraavista hartseista:
            
            
               –Ureaformaldehydihartsit
            
            
               –Fenoliformaldehydihartsit
            
            
               –Melamiiniformaldehydihartsit
            
            
               –Epoksihartsit
            
            
               –Alkydihartsit
            
            
               –Muovijäte, joka kostuu miltei yksinomaan*** jostakin seuraavista fluoratuista polymeereistä:****
            
            
               –Perfluorieteeni/propeeni (FEP)
            
            
               –Perfluorialkoksialkaanit:
            
            
               –Tetrafluorietyleeni/perfluoroalkyylivinyylieetteri (PFA)
            
            
               –Tetrafluorietyleeni/perfluorimetyylivinyylieetteri (MFA)
            
            
               –Polyvinyylifluoridi (PVF)
            
            
               –Polyvinyylideenifluoridi (PVDF)
            
            
               –Muovijäteseokset, jotka koostuvat polyetyleenistä (PE), polypropeenista (PP) ja/tai polyeteenitereftalaatista (PET), edellyttäen, että niissä olevat aineet on tarkoitus kierrättää erikseen**** ympäristön kannalta hyväksyttävällä tavalla eivätkä ne ole juuri lainkaan saastuneita eivätkä sisällä juuri lainkaan muun tyyppisiä jätteitä**. 
            
         
         
            
                  
                     
                     
                     
                     
            
            
               * Sellaisten orgaanisten aineiden kierrätys tai talteenotto, joita ei käytetä liuottimina (toimi R3 liitteen IV osassa B), tai tarvittaessa yhteen kertaan rajoittuva tilapäinen varastointi edellyttäen, että sen jälkeen toteutetaan toimen R3 mukainen toimenpide ja että siitä on osoituksena sopimusasiakirja tai virallinen asiakirja.
            
            
               ** Ilmaisun ”eivät ole juuri lainkaan saastuneita eivätkä sisällä juuri lainkaan muun tyyppisiä jätteitä” osalta vertailukohtana voivat toimia kansainväliset ja kansalliset eritelmät.
            
            
               *** Ilmaisun ”miltei yksinomaan” osalta vertailukohtana voivat toimia kansainväliset ja kansalliset eritelmät.
            
            
               **** Ei koske kulutusjätteitä.
            
            
               ***** Sellaisten orgaanisten aineiden kierrätys tai talteenotto, joita ei käytetä liuottimina (R3 liitteen IV osassa B), sekä ennakkolajittelu, tai tarvittaessa yhteen kertaan rajoittuva tilapäinen varastointi edellyttäen, että sen jälkeen toteutetaan toimen R3 mukainen toimenpide ja että siitä on osoituksena sopimusasiakirja tai virallinen asiakirja.’;
            
            
               (b)
                     Korvataan osassa 3 luettelo A seuraavasti: 
            
            
               ”Luettelo A (Baselin yleissopimuksen liite II)
            
            
               Y46
                     Kotitalouksista kerätyt jätteet*
            
            
               Y47
                     Kotitalousjätteiden polttamisessa syntyvät jäämät
                     
            
            
               Y48
                     Muovijäte, myös tällaisen jätteen seokset, lukuun ottamatta seuraavia:
            
            
               –Muovijäte, joka on vaarallista jätettä (katso nimike A3210 liitteen V osan 1 luettelossa A) 
            
            
               –Jäljempänä lueteltu muovijäte edellyttäen, että se on tarkoitettu kierrätykseen** ympäristön kannalta hyväksyttävällä tavalla eikä ole juuri lainkaan saastunut eikä sisällä juuri lainkaan muun tyyppisiä jätteitä:*** 
            
            
               –Muovijäte, joka koostuu miltei yksinomaan**** yhdestä halogenoimattomasta polymeeristä, muun muassa jostakin seuraavista polymeereistä: 
            
            
               –Polyetyleeni (PE)
            
            
               –Polypropeeni (PP)
            
            
               –Polystyreeni (PS)
            
            
               –Akryylinitriilibutadieenistyreeni (ABS) 
            
            
               –Polyeteenitereftalaatti (PET)
            
            
               –Polykarbonaatti (PC)
            
         
         
            
               –Polyeetterit
            
            
               –Muovijäte, joka koostuu miltei yksinomaan**** yhdestä kovetetusta hartsista tai kondensaatiotuotteesta, muun muassa jostakin seuraavista hartseista:
            
            
               –Ureaformaldehydihartsit
            
            
               –Fenoliformaldehydihartsit
            
            
               –Melamiiniformaldehydihartsit
            
            
               –Epoksihartsit
            
            
               –Alkydihartsit
            
            
               –Muovijäte, joka kostuu miltei yksinomaan**** jostakin seuraavista fluoratuista polymeereistä:*****
            
            
               –Perfluorieteeni/propeeni (FEP)
            
            
               –Perfluorialkoksialkaanit:
            
            
               –Tetrafluorietyleeni/perfluoroalkyylivinyylieetteri (PFA)
            
            
               –Tetrafluorietyleeni/perfluorimetyylivinyylieetteri (MFA)
            
            
               –Polyvinyylifluoridi (PVF)
            
            
               –Polyvinyylideenifluoridi (PVDF)
            
            
               –Muovijätteen seokset, jotka koostuvat polyetyleenistä (PE), polypropeenista (PP) ja/tai polyeteenitereftalaatista (PET), edellyttäen, että niissä olevat aineet on tarkoitus kierrättää erikseen******ympäristön kannalta hyväksyttävällä tavalla eivätkä ne ole juuri lainkaan saastuneita eivätkä sisällä juuri lainkaan muun tyyppisiä jätteitä.*** 
            
            
                  
                     
                     
                     
                     
                     
                     
            
            
            
               * Jollei niitä ole luokiteltu asianmukaisesti yhteen kohtaan liitteessä III.
            
            
               ** Sellaisten orgaanisten aineiden kierrätys tai talteenotto, joita ei käytetä liuottimina (R3 liitteessä IV olevassa B jaksossa), tai tarvittaessa yhteen kertaan rajoittuva tilapäinen varastointi edellyttäen, että sen jälkeen toteutetaan toimen R3 mukainen toimenpide ja että siitä on osoituksena sopimusasiakirja tai virallinen asiakirja.
            
            
               *** Ilmaisun ”eivät ole juuri lainkaan saastuneita eivätkä sisällä juuri lainkaan muun tyyppisiä jätteitä” osalta vertailukohtana voivat toimia kansainväliset ja kansalliset eritelmät.
            
         
         
            
               **** Ilmaisun ”miltei yksinomaan” osalta vertailukohtana voivat toimia kansainväliset ja kansalliset eritelmät.
            
            
               ***** Ei koske kulutusjätteitä.”
            
            
               ****** Sellaisten orgaanisten aineiden kierrätys tai talteenotto, joita ei käytetä liuottimina (R3 liitteessä IV olevassa B osiossa), sekä ennakkolajittelu, tai tarvittaessa yhteen kertaan rajoittuva tilapäinen varastointi edellyttäen, että sen jälkeen toteutetaan toimen R3 mukainen toimenpide ja että siitä on osoituksena sopimusasiakirja tai virallinen asiakirja.”;
            
            
            
               (c)
                     Korvataan 3 osan luettelon B otsikko seuraavasti: 
            
            
               ”Luettelo B (Jätteet, jotka luetellaan OECD:n päätöksen lisäyksessä 4 olevassa II osassa)*
            
            
                  
                     
                     
                     
                     
                     
                     
                     
                     
            
            
                  
            
            
               *Jätenimikkeet AB130, AC250, AC260 ja AC270 on poistettu, koska ne on jätteestä 5 päivänä huhtikuuta 2006 annetun Euroopan parlamentin ja neuvoston direktiivin 2006/12/EY (EYVL L 114, 27.4.1975, s. 9, direktiivi on kumottu direktiivillä 2008/98/EY), 18 artiklassa säädettyä menettelyä noudattaen todettu vaarattomiksi, eikä niihin siksi sovelleta tämän asetuksen 36 artiklassa säädettyä vientikieltoa. Jätenimike AC300 on poistettu, koska kyseinen jäte kuuluu 1 osan luettelon A nimikkeeseen A3210.”
            
            
               (6)Muutetaan liite VII seuraavasti:
            
            
            
               Lisätään kohtaan 10 kohta seuraavasti:
            
            
               ”vii) Muu (täsmennettävä):”
            
            
               LIITE 2
            
            
               ”LIITE VIII
            
            
               YMPÄRISTÖN KANNALTA HYVÄKSYTTÄVÄÄ JÄTEHUOLTOA KOSKEVAT OHJEET (ARTIKLA 49)
            
            
               I.
                     Baselin yleissopimuksen nojalla hyväksytyt ohjeet ja ohjeasiakirjat: 
            
            
               1. Tekniset ohjeet biologisten, lääketieteellisten ja terveydenhuollosta syntyvien jätteiden ympäristön kannalta hyväksyttävästä jätehuollosta (Y1, Y3)
                  1
                
            
            
               2. Tekniset ohjeet lyijyakkujen ympäristön kannalta hyväksyttävästä jätehuollosta1.
            
            
               3. Tekniset ohjeet laivojen ympäristön kannalta hyväksyttävästä täydellisestä tai osittaisesta romuttamisesta1.
            
         
         
            
               4. Tekniset ohjeet metallien ja metalliyhdisteiden ympäristön kannalta hyväksyttävästä kierrätyksestä tai talteenotosta (R4)
                  2
                
            
            
               5. Yleiset tekniset ohjeet pysyvistä orgaanisista yhdisteistä muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta.
                  3
               
            
            
               6. Tekniset ohjeet 1,1,1-trikloori2,2-bis(4-kloorifenyyli)etaanista (DDT) muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta
                  4
               
            
            
               7. Tekniset ohjeet heksabromisyklododekaanista (HBCD) muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta
                  5
               
            
            
               8.  Tekniset ohjeet perfluorioktaanisulfonihaposta (PFOS), sen suoloista ja perfluorioktaanisulfonyylifluoridista (PFOSF) muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta5
            
            
               9.  Tekniset ohjeet pentakloorifenolista (PCP) ja sen suoloista ja estereistä muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta
                  6
                
            
            
               10. Tekniset ohjeet torjunta-aineista aldriini, alfa-heksakloorisykloheksaani, beta-heksakloorisykloheksaani, klordaani, klordekoni, dieldriini, endriini, heptakloori, heksaklooribentseeni, heksaklooributadieeni, lindaani, mireksi, pentaklooribentseeni, pentakloorifenoli ja sen suolat, perfluorioktaanisulfonihappo, teknistä laatua oleva endosulfaani ja sen isomeerit tai toksafeeni taikka teollisuuskemikaalina käytettävästä HCB:stä muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta (pysyviä orgaanisia yhdisteitä sisältävät torjunta-aineet)6
            
            
               11. Tekniset ohjeet polyklooratuista bifenyyleistä, polyklooratuista terfenyyleistä, polykloorinaftaleeneistä tai polybromatuista bifenyyleistä, mukaan lukien heksabromibifenyyli, muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta (PCB, PCT, PCN tai PBB, mukaan lukien HBB)6
            
            
               12. Tekniset ohjeet heksabromidifenyylieetteristä ja heptabromidifenyylieetteristä tai tetrabromidifenyylieetteristä ja pentabromidifenyylieetteristä taikka dekabromidifenyylieetteristä muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta (POP-PDE)3
            
            
               13. Tekniset ohjeet tahattomasti syntyneitä polykloorattuja dibentso-para-dioksiineja, polykloorattuja dibentsofuraaneja, heksaklooribentseeniä, polykloorattuja bifenyyleitä, pentaklooribentseenejä, polykloorinaftaleeneja tai heksaklooributadieeneja sisältävien tai niiden saastuttamien jätteiden ympäristön kannalta hyväksyttävästä jätehuollosta3
            
            
               14. Tekniset ohjeet heksaklooributadieenista muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta3
            
            
               15. Tekniset ohjeet lyhytketjuisista klooratuista parafiineista muodostuvien, niitä sisältävien tai niiden saastuttamien jätteiden ympäristön kannalta hyväksyttävästä jätehuollosta3
            
            
               16. Tekniset ohjeet käytettyjen renkaiden ja romurenkaiden ympäristön kannalta hyväksyttävästä jätehuollosta
                  7
               
            
            
               17. Tekniset ohjeet elohopeasta tai elohopeayhdisteistä muodostuvien tai elohopeaa tai elohopeayhdisteitä sisältävien tai elohopean tai elohopeayhdisteiden saastuttamien jätteiden ympäristön kannalta hyväksyttävästä jätehuollosta5
            
            
               18. Tekniset ohjeet vaarallisten jätteiden ympäristön kannalta hyväksyttävästä rinnakkaiskäsittelystä sementtiuuneissa7
            
            
               19. Ohjeasiakirja käytettyjen ja käytöstä poistettavien tietojenkäsittelylaitteiden ympäristön kannalta hyväksyttävästä jätehuollosta6
            
            
               20. Ohjeasiakirja käytettyjen ja käytöstä poistettavien matkapuhelinten ympäristön kannalta hyväksyttävästä jätehuollosta7
            
            
               21. Puitteet vaarallisten jätteiden ja muiden jätteiden ympäristön kannalta hyväksyttävälle jätehuollolle8
            
            
               22. Käsikirjat jätteiden ympäristön kannalta hyväksyttävän jätehuollon edistämisestä
                  8
                
            
            
         
         
            
               II.
                     OECD:n vahvistamat ohjeet:
            
            
            
               Tiettyjen jätevirtojen ympäristön kannalta hyväksyttävää jätehuoltoa koskevat tekniset ohjeet:
            
            
            
               Käytetyt henkilökohtaiset tietokoneet ja tietokoneromu
                  9
               
            
            
            
               III.
                     Kansainvälisen merenkulkujärjestön (IMO) hyväksymät ohjeet:
            
            
            
               Alusten kierrätystä koskevat ohjeet
                  10
               
            
            
            
               IV.
                     Kansainvälisen työjärjestön (ILO) hyväksymät ohjeet:
            
            
            
               Turvallisuus ja terveys laivojen romutuksen yhteydessä: Aasian maita ja Turkkia koskevat ohjeet
                  11
               ”
            
            
         
         
            
                  
                     (1)
                  
                        Hyväksytty vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin kuudennessa kokouksessa joulukuussa 2002.
               
               
                  
                     (2)
                  
                        Hyväksytty vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin seitsemännessä kokouksessa lokakuussa 2004.
               
               
                  
                     (3)
                  
                        Hyväksytty vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin 14. kokouksessa toukokuussa 2019.
               
               
                  
                     (4)
                  
                        Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin kahdeksannessa kokouksessa joulukuussa 2006.
               
               
                  
                     (5)
                  
                        Hyväksytty vaarallisten jätteiden maan rajan ylittävien siirtojen ja käsittelyn valvontaa koskevan Baselin yleissopimuksen sopimuspuolten konferenssin 12. kokouksessa toukokuussa 2015.
               
               
                  
                     (6)
                  
                        Hyväksytty vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen sopimuspuolten konferenssin 13. kokouksessa toukokuussa 2017.
               
               
                  
                     (7)
                  
                        Hyväksytty vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen osapuolten konferenssin 10. kokouksessa lokakuussa 2013.
               
               
                  
                     (8)
                  
                        Hyväksytty vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen sopimuspuolten konferenssin 13. ja 14. kokouksessa toukokuussa 2017 ja toukokuussa 2019.
               
               
                  
                     (9)
                  
                        OECD:n ympäristöpoliittinen komitea hyväksynyt helmikuussa 2003 (asiakirja ENV/EPOC/WGWPR(2001)3/FINAL).
               
               
                  
                     (10)
                  
                        IMOn yleiskokouksen 23. sääntömääräisessä istunnossaan 24.11.– 5.6.2003 antama päätöslauselma A 962.
               
               
                  
                     (11)
                  
                        Hyväksytty julkaistavaksi ILO:n hallintoneuvoston 289. kokouksessa, 11.–26.3.2004.”